CELEX: 32011L0073
Language: sl
Date: 2011-07-29 00:00:00
Title: Direktiva Komisije 2011/73/EU z dne 29. julija 2011 o spremembi prilog I in V k Direktivi 2008/121/ES Evropskega parlamenta in Sveta o tekstilnih imenih zaradi prilagoditve tehničnemu napredku Besedilo velja za EGP

30.7.2011   
            
            
               SL
            
            
               Uradni list Evropske unije
            
            
               L 198/30
            
         DIREKTIVA KOMISIJE 2011/73/EU
   z dne 29. julija 2011
   o spremembi prilog I in V k Direktivi 2008/121/ES Evropskega parlamenta in Sveta o tekstilnih imenih zaradi prilagoditve tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/121/ES Evropskega parlamenta in Sveta z dne 14. januarja 2009 o tekstilnih imenih (1) in zlasti člena 15(1) Direktive,
   ob upoštevanju naslednjega:
   
               (1)
            
            
               Direktiva 2008/121/ES določa pravila, ki urejajo etiketiranje ali označevanje izdelkov glede vsebnosti tekstilnih vlaken zaradi zagotavljanja varstva interesov potrošnika. Tekstilni izdelki se lahko dajejo na trg Unije le, če izpolnjujejo določbe navedene direktive.
            
         
               (2)
            
            
               Na podlagi nedavnih ugotovitev tehnične delovne skupine je treba Direktivo 2008/121/ES prilagoditi tehničnemu napredku z uvrstitvijo dvokomponentnega polipropilen/poliamidnega vlakna na seznam vlaken iz prilog I in V k navedeni direktivi.
            
         
               (3)
            
            
               Direktivo 2008/121/ES je zato treba ustrezno spremeniti.
            
         
               (4)
            
            
               Ukrepi, predvideni s to direktivo, so v skladu z mnenjem Odbora za direktive o tekstilnih imenih in označevanju –
            
         SPREJELA NASLEDNJO DIREKTIVO:
   Člen 1
   Direktiva 2008/121/ES se spremeni:
   
               1.
            
            
               v Prilogi I se doda naslednja vrstica 49:
               
                           „49.
                        
                        
                           Polipropilen/poliamidna dvokomponentna vlakna
                        
                        
                           Dvokomponentno vlakno, sestavljeno iz 10–25 mas. % poliamidnih fibrilov, vgrajenih v polipropilensko matrico“;
                        
                     
         
               2.
            
            
               v Prilogi V se doda naslednja vrstica 49:
               
                           „49.
                        
                        
                           Polipropilen/poliamidna dvokomponentna vlakna
                        
                        
                           1,00“.
                        
                     
         Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 30. julija 2012. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 29. julija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 19, 23.1.2009, str. 29.